text: Журналісты, якія жадаюць працаваць над расследаваннямі ў галіне экалогіі і навакольнага асяроддзя, могуць падаць заяўку на гэтыя гранты.
  Цэнтр "GRID-Arendal" у супрацоўніцтве з Праграмай Арганізацыі Аб'яднаных Нацый па навакольным асяроддзі (UNEP) і нарвежскай фундацыяй для свабоднай прэсы і расследаванняў "SKUP" прапануе 2 гранты памерам 25 тыс. нарвежскіх крон (каля 3-х тыс. даляраў ЗША) журналістам, якія плануюць у 2016 годзе ажыццявіць расследаванні арганізаваных злачынстваў у сферы навакольнага асяроддзя.
  Журналісцкія гісторыі могуць быць прысвечаны тэмам нелегальных і забароненых законамі:
  - лесанарыхтовак,
  - рыбалоўства,
  - палявання і гандлю дзікімі жывёламі.
  - здабычы карысных выкапняў,
  - звалцы, перавозу і гандлю таксічнымі адкідамі.
  Гранты прызначаны на пакрыццё выдаткаў на інфармацыйны пошук падчас журналісцкага расследавання (падарожжы, запісы інтэрв'ю з крыніцамі, дакументаванне рэчаіснасці і інш.).
  Кандыдаты мусяць даслаць:
  CV,
  2 рэкамендацыйныя лісты і спасылкі на мінулыя публікацыі,
  план публікацыі (папярэднія даследаванні тэмы / напрацоўкі з даведачнай інфармацыяй пра праблему, уяўленнем пра стратэгію матэрыялу, яго герояў, месца дзеяння і г.д.).
  Заяўкі неабходна дасылаць на е-мэйл: yemelin@grida.no (да Валянціна Ямеліна - прадстаўніка "GRID-Arendal").